Den saudi-irakiske nøytrale sonen

Den saudi-irakiske nøytrale sonen var et område på  km² mellom Saudi-Arabia og Irak der grensa mellom landene ikke hadde blitt fastsatt. Mahammarahtraktaten fra 5. mai 1922 utsatte konflikten mellom Storbritannia (som hadde mandatet for Irak) og kongedømmet Najd (som seinere ble til Saudi-Arabia). Traktaten unngikk å sette bestemte landegrenser. Etter videre forhandlinger definerte Uqairprotokollen fra 2. desember samme år de fleste grensene mellom landene, og oppretta den nøytrale sonen.

Ingen militære eller permanente bygninger skulle bygges i eller nær sonen, og nomader fra begge land skulle ha uinnskrenka tilgang til beitene og brønnene der.

Administrativ deling av området ble oppnådd i 1975, og en grensetraktat ble underskrevet i 1981. Av ukjente grunner ble ikke traktaten meldt til FN, og ingen utenfor Saudi-Arabia og Irak ble fortalt om endringa eller vist kart over området med den nye grensa. Da Gulfkrigen nærma seg tidlig i 1991 kansellerte Irak alle internasjonale avtaler med Saudi-Arabia siden 1968. Saudi-Arabia svarte med å melde alle tidligere grenseforhandlinger med Irak til FN i juni 1991. Slik endte den juridiske eksistensen til den nøytrale sonen.

Den saudi-irakiske nøytrale sonen hadde tidligere ISO 3166-1-kodene  (alfa-2) og  (alfa-3). Disse kodene ble sletta i 1993. FIPS 10-4-koden for sonen var ; denne ble sletta i 1992.

 Se også 
 Iraks geografi
 Saudi-Arabias geografi

 Referanser 
Office of the Geographer (1971-06-01). «International Boundary Study: Iraq – Saudi Arabia Boundary» . USAs utenriksdepartement.
Cecil Adams (1991-02-01). «What's up with the "neutral zones" near Saudi Arabia?». The Straight Dope.
CIA (1990). «The World Factbook 1990 - Iraq - Saudi Arabia Neutral Zone (mirror)» .
Richard Schofield. «Arabian Boundary disputes, Archive Editions» . Archive Editions.
CIA (1991). «The World Factbook 1991 - Iraq - Saudi Arabia Neutral Zone (mirror)» .
Gwillim Law. «ISO 3166-1 Change History». Statoids.
Gwillim Law. «FIPS PUB 10 Change History». Statoids.

Kategori:Iraks historie
Kategori:Saudi-Arabias historie
Kategori:Omstridte områder
Kategori:Demilitariserte soner